ՀՀ արբիտրաժային դատարան

Հայաստանի Հանրապետության առևտրաարդյունաբերական պալատին կից մշտապես գործող արբիտրաժային դատարան, Հայաստանի Հանրապետությունում գործող մշտական, պետական պաշտոնական մարմին, որը իրականացնում է արդարադատության ոլորտում ձեռնարկատիրական և այլ տնտեսական գործառույթներ և վերահսկում դրանց կատարման ճշգրտությունը։
Հիմնվելով Բրյուսելի կոնվենցիաների վրա, 2007 թվականին Հայաստանի Հանրապետության արդարադատության նախարարության հրամանագրով և թույլատվությամբ ՀՀ առևտրաարդյունաբերական պալատին կից ստեղծվել է Արբիտրաժային դատարանը, որն էլ դառնում է Հայաստանի Հանրապետության առաջին արբիտրաժային դատարանը։
Արբիտրաժային դատարանի հիմնական գործառույթը առանց անհարկի ձգձգումների և ծախսերի ստանալ անկողմնակալ արբիտրաժային տրիբունալի կողմից վեճերի արդարացի լուծումն է։
Գործարար միջավայրում արբիտրաժային դատարանի գերագույն մարմինը կարող է կնքել պայմանագրեր, որի արդյունքում մեծացնել գործընկերների պատասխանատվության աստիճանը։


== Արբիտրաժ ==
Դատական համակարգի քննության կարևորագույն միջոցնեից մեկը արբիտրաժն է, որը հաճախակիորեն օգտագործվում է գործարարների միջև ծագած վեճերի՝ Արբիտրաժի քննությանը հանձնելու մեջ։
2006 թվականին Հայաստանի Հանրապետության նախագահի հրամանագրո ընդունվում է «Առևտրային Արբիտրաժի մասին» օրենքը, որին հաջորդիվ 2007 թվականին ՀՀ առևտրաարդյունաբերական պալատին կից ստեղծվել է Արբիտրաժային դատարանը։
Ներկայումս այն հանդիսանում է Հայաստանի Հանրապետության միակ արբիտրաժային հարցերը խորապես քննող դատարանը։ Ինչպես դատական և քննչական համակարգի բաղկացուցիչ մյուս մասերը, այնպես էլ արբիտրաժը ունի գործնական կարևորագույն նպատակ։
Արբիտրաժի միջոցով գործարար միջավայրում միջազգային պայմանագրեր կնքելիս մեծանում է գործընկերների պատասխանատվության աստիճանը։


== Արբիտրաժային դատարանի պատմություն ==
Հիմք ընդունելով «Առևտրային արբիտրաժի մասին», «Առևտրաարդյունաբերական պալատների մասին» ՀՀ օրենքների դրույթները և նորաստեղծ «Սնանկության մասին օրենքը» 2007 թվականի ապրիլի 3-ին բացվում է տարածաշրջանի առաջին արբիտրաժային դատարանը։
Դատարանի գործողությունների ամրագրումը հավաստիացրեց 04/2007 որոշումը։ Նույն որոշմամբ ստեղծվում է նաև «Հայաստանի Հանրապետության առևտրաարդյունաբերական պալատին կից մշտապես գործող արբիտրաժային դատարան» պետական մարմինը։
Հիմնական գործող կազմի՝ արբիտրների գործունեությունը ՀՀ առևտրաարդյունաբերական պալատի կողմից հաստատված է։
Այդ ընտրության համար հիմք է հանդիսացել թեկնածուների գիտելիքների հարուստ պաշարը, նրանց կարողությունները և բիզնեսի բնագավառում կուտակած փորձը։


== Արբիտրաժային ենթակայություն և առևտրային հասկացություններ ==
Հայաստանի Արբիտրաժային դատարանի նախագահն է Արտաշես Կակոյանը, ով հանդիսանում է նաև դատարանի աշխատակազմի ղեկավարը։
Նիստերի գլխավոր քարտուղարն է Արմեն Ոսկանյանը։ ՀՀ արբիտրաժային գործողությունների իրականացնող այս դատարանի կատարած գործողությունները հիմնված են «Առևտրային արբիտրաժի մասին» օրենսգրքում հիշատակված արբիտրաժային վերապահման և համաձայնության վրա, որը հիմնվում է կողմերի միջև կնքված պայմանագրում ամրագրված կետերով։
Երբ վեճի կողմերը գրավոր համաձայնության են գալիս դիմելու արբիտրաժային դատարան, նրանց հայցը դառնում է ընդդատյա արբիտրաժի քննությանը։
Այստեղ կարևոր է, որ ներգրավված բոլոր կողմերը լիովին տեղյակ լինեն իրենց վեճը արբիտրաժ տանելու հետևանքների մասին և հասկանան, թե ինչպես է ընթանում արբիտրաժային գործընթացը։
«Առևտրային արբիտրաժի մասին» ՀՀ օրենքի իմաստով «Առևտրային» հաuկացությունը ներառում է առևտրային բնույթի բոլոր հարաբերությունները՝ ինչպեu պայմանագրային, այնպեu էլ ոչ պայմանագրային։
Առևտրային բնույթի հարաբերությունները մաuնավորապեu ներառում են հետևյալ գործարքները՝ 
բանկերի կամ այլ ֆինանuական կազմակերպությունների և նրանց հաճախորդների միջև կնքված, ապրանքների ու ծառայությունների մատակարարման և փոխանակման.

առևտրային ներկայացուցչության կամ գործակալման
ֆակտորինգի
վարձակալության
աշխատանքների կատարման
խորհրդատվության
նախագծման
լիցենզային
ներդրման
ֆինանuավորման
ապահովագրության
շահագործման կամ կոնցեuիայի
համատեղ ձեռնարկատիրության կամ արդյունաբերական, ձեռնարկատիրական համագործակցության այլ ձևերիծովային,oդային, երկաթուղային և ավտոմոբիլային փոխադրումների։


== Ծանոթագրություններ ==